Pouk na daljavo

**Glasbena umetnost, 6. razred (6 06)**

7. maja 2020

*Spoštovani učenci!*

*Po desetem maju moram pridobiti ocene, zato bomo ta teden utrjevali. Kako vas bom ocenil, se bomo še dogovorili. Zaenkrat vam pošiljam še drugi sklop vprašanj in odgovorov; upam, da vam bo v pomoč pri učenju. TO NISO VSA VPRAŠANJA, KI JIH LAHKO DOBITE PRI OCENJEVANJU; so le smernice, da boste vedeli, kaj morate znati.*

1. **Poimenuj vse note po imenih!**

C, D, E, F, G, A, H

1. **Poimenuj vse zvišane note po imenih!**

Cis, Dis, Eis, Fis, Gis, Ais, His

1. **Poimenuj vse znižane tone po imenih!**

Ces, Des, Es, Fes, Ges As, Be (Hes)

1. **Poimenuj vse tone po solmizacijskih zlogih!**

DO, RE, MI FA, SO, LA, TI

1. **Kakšna je razlika med imeni not in solmizacijskim poimenovanjem not?**

Razlika je v tem, da imena not predstavljajo njihovo absolutno višino, pri solmizacijskih zlogih pa lahko Do, torej tudi vse ostale solmizacijske zloge lahko postavimo na katerokoli noto. Pri solmizaciji gre za odnose med notami, ki med posameznimi lestvičnimi stopnjami ostaja v različnih lestvicah enaka.

1. **Kaj je celton?**

Razdalja med tipko in njeno drugo sosedo, ne glede na barvo tipke.

1. **Kaj je polton?**

Razdalja med tipko in njeno prvo sosedo, ne glede na barvo tipke.

1. **Kaj lahko naredimo, da se izognemo pisanju višajev ali nižajev pred vsako noto v skladbi?**

Napišemo jih na začetku vsake vrste v partituri in tako predznak velja za vse note v tisti praznini ali na tisti črti.

1. **Kaj je akord?**

Sozvočje najmanj treh tonov.

1. **Kaj je interval?**

Razdalja med dvema tonoma.

1. **Naštej intervale!**

Prima, sekunda, terca, kvarta, kvinta, seksta, septima, oktava, nona, decima.

1. **Kaj je ritem?**

Ritem je trajanje zaporednih tonov in odnos med različnimi, lahko pa tudi enakimi dolžinami zaporednih tonov.

1. **Kaj je metrum?**

Metrum je enakomerno izmenjavanje težkih in lahkih dob v taktu.

1. **Kaj je tempo?**

Tempo je hitrost izvajanja.

1. **Kaj je metronom?**

Mehanska ali elektronska »ura«, ki nam enakomerno tolče, da nam pomaga ohranjevati pravilen tempo. Številke na metronomu so v bistvu število udarcev na minuto.

1. Kaj je taktnica**?**

Črta, ki ločuje dva takta. Taktnici vedno sledi težka doba.

1. **Kaj pomeni p pod notnim črtovjem?**

Piano (tiho).

1. **Kaj pomeni f pod notnim črtovjem?**

Forte (glasno).

1. **Kaj pomeni virtuoz?**

Virtuoz je zelo dober glasbenik, ki odlično tako tehnično kot tudi muzikalno obvlada svoj inštrument.

1. **Kako znanstveno razdelimo glasbila?**

Na idiofone (telo), kordofone (strune), aerofone (zrak), elektrofone (elektrika), membranofone (opna).